განთიადი (თაშნეშე აფხაზურო: წანდრიფში, Цандрыҧшь) — დაბა გაგრაშ მუნიციპალიტეტიშ ტერიტორიას, აფხაზეთის. იდვალუაფუ უჩა ზუღაშ პიჯის საქორთუო-რუსეთიშ ხურგიწკჷმა (გაგრაშე 15 კმ). დაბაშა მიშმურს ქართი-სოჩაშ რკინაშარაშ დო თაშნეშე ოავტომობილე მაგისტრალეფი. დაბაშ აბანს ორდო რდჷ ოფუტე ცანდრიფში, 1867 წანას თის პილენკოვო გიოდვეს, 1948-1993 წანეფს განთიადი ჯოხოდჷ. აფხაზეთიშ სეპარატისტულ რეჟიმქ ჯოხო გეგნუთირუ კონფლიქტიშ უკული დო ასე ცანდრიფში ჯოხო თე დაბას. დაბაში სტატუსიქ გინაჩჷ 1966 წანას. მახორობა 7,3 ვითოში (1970). განთიადი რე ზუღაპიჯიშ კლიმატური კუკრორტი: თაქ იდვალუაფუდჷ პანსიონატეფი, სანატორიუმეფი, მასვანჯებელი ჸუდეეფი. ქორთული-რუსული კონფლიქტიშ უკული ინფრასტრუქტურა მოლასირი რე.

სტუდენტალაშ წანეფს რამაზ კუპრაქ დემაჸალჷ პოეტი შოთა ჩანტლაძეს. უნივერსიტეტწკჷმა ართო იგურუ უნივერსიტეტიშ ოზეს ""შოთაშ აკადემია"" - ს. მისჷთ ""ისტმატ"", ""დიამატ"", ""პარტ. ისტორიაშ"" გურაფაშა გურ ვემიალედესჷნი, ათაქ, ""შოთაშ აკადემია"" -ს უსხუნუდეს ""გურაფა"". თაქ, შხვა პოეტეფი დო ჭარუეფწკჷმა ართო, გეჩინებაფუ გჷმორჩქინელი ქორთჷ ჭარუ - გურამ დოჩანაშვილი...

დარჯილინგი (ბენგ. দার্জিলিং, ინგლ. Darjeeling, ნეპალ. दार्जीलिङ) — ნოღა ინდოეთის, ბჟადალი ბენგალიშ შტატიშ უკიდაშ ოორუეშე, ბჟაეიოლ ჰიმალაის (დოხოლაფირო 2185 მ. სიმაღალას). ბრიტანარეფქ აკაგეს მუჭოთ კოლონიური გვალაშ დჷგმილი (ინგლ. hill station).

ჩუკოტკაშ ზუღა (შხვანერო ჩუქჩეფიშ ზუღა) — ოორუე ჸინჩამი ოკიანეშ ელახ მადვალუ ზუღა აზიაშ დო ოორუე ამერიკაშ წყარპიჯეფწკჷმა. ელმოლს გოძჷ ჩუკოტკაშ ჩქონს ოორუეშე დო ალიასკას ოორუე-ბჟადალ წყარპიჯეფს. ბჟადალშე ლონგიშ საროტით მითმიარსხუაფუ ბჟაეიოლ ცჷნდჷრიშ ზუღას, ობჟათეშე - ბერინგიშ საროტით ბერინგიშ ზუღას. ოორუე ხურგა არქტიკულ ღანჩოწკჷმა დო ბჟაეიოლ ხურგა ბოფორტიშ ზუღაწკჷმა პირობითო რე დო გინმურს ბაროუშ კოდეშ მერიდიანს. ფართობი 582 ვთშ. კმ2. წყარიშ ონტირუე - 45,4 ვთშ კმ3, სიტომბე 77 მეტრი. ზუღაშ დიდი ჸუჯეფი რე: კოცებუ, კოლიუჩინი; კოკეფი:ვრანგელი, ჰერალდი დო კოლიუჩინი. ჩუკოტკაშ ზუღას ინმაკათუ წყარმალუეფი: ამგუემა, კობუკი, ნოატაკი. ზუღაშ წყარპიჯიშ ღოზი დაღარას რე დოწეწილი. ზუღაშ წყარპიჯეფი უმენტაშო გვალამი რე. წყარპიჯეფს მიარე აკანს რე ლაგუნეფი დო მუნოლექი ცელეფი. ჩუკოტკაშ ზურას ხე: ვეშაპი, სელაპი, მორჟი, თეთრი დათვი, ორეწუე შანულობაშ ჩქომეფი. ზარხულობათ მიარე ზუღაშ ფურინჯი იშაყარუ ზუღაშ წყარპიჯეფს.

IV ოშწანურაშ I გვერდის ეგრისიშ ომაფეს ქირსიანობაქ სახენწჷფო რელიგიათ გეგმიცხადინჷ დო ეგრისიქ ეკლესიურო კონსტანტინოპოლიშ პატრიარქის ქჷდაჸუნჷ. VI—IX ოშწანურეფს ეგრისიშ ომაფეს ჸუნდჷ მუში მიტროპოლიტი (ომიტროპოლიტე ცენტრი — ფასისი), ნამუსჷთ ოთხი ეპისკოპოსი დოჸუნდჷ — ჭიჭე ციხისძირიშ, ზიგანევ-გუდავაშ, ცეშიშ დო როდოპოლის-ვარდციხეშ.

1171 (ვითოშ ოშ სუმონეჩდოვითაართი) წანა — იულიანური კალენდარიშ ვანარკი წანმოწანა, ნამუშ მაართა დღა რე ობიშხა. თე წანა რე XII ოშწანურაშ მა-8 დეკადაშ 1-ა წანა.

იალბუზი წჷმარინუანს თარო ანდეზიტეფით აკოგაფილ შქირატილი ვულკანიშ კონუსის, ნამუთ გედგჷ გრანიტიშ დო კრისტალური ფიქალიშ ფუნდამენტის. ფორილიე თირიშ დო ჸინიშ ოფორუეთ, სოჸურეშეთ არძაჸურე დინმურს 54 ჯიშთი. თინეფს შქას უდიდაშიე: დიდი აზაუ, ირიკი, ტერსკოლი. ჯიშთეფიშ ედომუშამი ფართი 134 კმ²-იე.